Boererate.com: Vrae oor sproei
Vrae oor sproei
Chanel Mostert skryf: "My jongste. Sy is twee maande oud. Ek borsvoed haar. Sy kry gereeld sproei. Ek het goed gekry by die plaaslike apteek daarvoor en dit werk. Maar is daar nie iets wat ek ook moet gebruik nie en kan ek die sproei enigsins voorkom?"
Antwoord: Sien die antwoord onder.
"Is dit moontlik vir 'n baba wat geborsvoed word om sproei te kry en hoe lyk dit?"
Ja, dit is moontlik vir 'n borsvoedbaba om sproei te kry.
Dit is wit knoppies in die wange en 'n witterige "kors" op die tong wat nie afkom as jy dit met 'n sagte lappie vee nie. Die babatjie sal ook knieserig wees en swakker drink aangesien dit pynlik is. In erge gevalle kan dit self bietjie bloei.
Dit is baie belangrik dat jy jou tepels mooi skoon was met water voordat jy jou babatjie borsvoed. Vee dit af met klam watte of 'n skoon waslappie. Moenie dieselfde waslap gebruik waarmee jy was nie, al voel jy dat dit skoon is. Hou 'n aparte lappie net daarvoor. As dit baie erg is, kan jy antibiotika kry by jou dokter.